Nyeste Skilderie af Kiøbenhavn, 1829-09-12
Dette Selskabs Vedtægter, som erholdt d. 1 Sept. 1820 kongel. Confirmation, læses i Collegialtid. 1820 Nr. 47. S. 656664. Selskabet eller Lauget bestaaer af 30 Sømænd fra Middelfart. Naar Vacance indtræffer, foreslaaer Lauget til den ledige Plads tre Personer, af hvilke Byens Magistrat vælger en. Lauget vælger sig aarlig en Oldermand og en Stolsbroder, hvis Pligt det fornemlig skal være at paasee Laugets Tarv og Bedste, og i det hele overholde Vedtægterne. De afgjøre og ved Kiendelser Tvistigheder, som i Anledning af Jagten kunne forefalde. Mandskabet paa alle de Baade, som ere deelagtige i Marsvinsagten, ere forpligtede personligen at følge Jagten fra Allehelgens eller Mortensdag 11 Nov., til Kyndelmisse, 2 Febr. Hver Morgen, til den Tid, Oldermanden har bestemt, møde samtlige Interessentere paa deres Forsamlingsted ved Stranden, hvorfra de afdeelte i to Roder, hver paa 15 Mand, eller rettere sagt med 5 Baade i hver Rode, og 3 Mand i hver Baad, begive sig til deres Bestemmelsessteder, deels i Fjorden deels paa Søen. Saaledes maae nogle bestandigen som Udposter holde Søen, medens andre, som Hovedposter, nærmere Landet, maae efter Udposternes Signaler ordne Fangsteen. Naar Marsvin mærkes, blive de jagede fra et Hold til et andet, ved at der slaaes stærkt og tit i Vandet med Hesselstænger, eller smaa Træer af 5 til 6 Alens Længde. Det Hold, som er nærmest Landet, og kaldes Fjordholdet, driver Marsvinet inden for et stort Garn, som med den ene Ende er fastgjort paa Landet, og saaledes, at det formerer en Halvcirkel. En Baad har fat i den anden Ende, og andre Baade holde sig imellem denne og den anden Side af Fjorden. Et andet Garn, mindre, men dobbelt saa stærkt, sættes indenfor det førstnævnte. for derved end mere end at indspærre Marsvinene. Det trækkes nu ind paa Grundene, og Mandskabet vader, med høje Støvler paa, ud i det lave Vand, og stikker Marsvinene med Knive i Halsen, saa at Blodet forløber dem, hvorefter de døde trækkes paa Land. Man regner, at ethvert Marsvin i Gjennemsnit giver 2 Lpd. 4 Pd. Flæsk og hvert Lispund Flæsk 6 1/4 Potter Tran. Flæsket blev forhen deelt in natura imellem Mand og Mand, som da kunde sælge Flæsket til andre, forsaavidt han ei selv vilde smelte det. En slem Stank udbredte sig i Byen paa den Tid denne Smeltning skeete, den medførte ogsaa nogen Fare for Jldsvaade. Det er derfor en Forbedring ved denne Industrigreen, at Lauget har sluttet en Accord med en Kjøbmand og Gjestgiver Hvalsøe, om at ham overlades alt det Flesk, som vindes, for en bestemt Priis pr. Lispund; (den er bestemt til 80 Rbsk. pr. Lpd.). Han har da ladet i behørig Afstand fra Byen bygge et ordentligt Smeltehuus, og forsynet samme med fornødne Indretninger til Skjering, Smeltning, og Afpresning. Efter hine Vedtægter fra 1820 og den med Besidderen af Grevskabet Wedelsborg indgaaede mindelige Forening, skulle vedkommende Beboere under Grevskabet Wedelsborg være berettigede til som de forhen havde gjort, at udøve Marsvinsjagten om Løverdagen, da Lauget kun maatte øve den de første 5 Søgnedage i Ugen, og Lauget skal aarligen svare til Besidderne af Grevskabet en aarlig Afgift af 35 Rbd. Sølv. Kirken i Middelfart har forhen havt en Lod i Jagten, men efter hine Vedtægter gives nu aarligen 12 Rbd. til Kirken. "Og paaligger det Kirkeværgerne herfor at besørge det store Chors Vindue vel vedlige holdt, og skal der holdes to store Lys paa Alteret til Brug ved den offentlige Gudstjeneste, især ved Communionen om Vinteren, og paa alle udmærkede Høitidsdage. Og skal Værgen i det aarlig aflæggende Regnskab over Kirkens Indtægter gjøre Marsvins-Jagtens Interessenter tilbørlig Red og Rigtighed for denne Indtægt.